[{"text_idx": "#000004", "text": "Galerist Agur Kruusingu so\u0303nul on Allma\u0308e taies fiktsioon, mis tekkis u\u0308hest va\u0308ikesest ideest."}, {"text_idx": "#000005", "text": "\u201cKunagi 2014. aastal tegin u\u0308he valge, ku\u0308lma so\u0303ja teemalise na\u0308ituse [\u201eCold War /X\u043e\u043b\u043e\u0434\u043d\u0430\u044f \u0432\u043e\u0438\u0306\u043d\u0430\u201c (\u201eKu\u0308lm so\u0303da\u201c], mis puudutas ka Vene temaatikat ja pa\u0308rast seda oli mul kindel plaan teha must na\u0308itus,\u201d selgitas Art Allma\u0308gi. \u201cSelline Vene ta\u0308napa\u0308eva poliitika ongi.\u201d"}, {"text_idx": "#000006", "text": "\u201cPaint it Black\u201d on enne Haapsalut u\u0308leval olnud nii Tallinnas kui ka Tartus, kuid Allma\u0308e so\u0303nul on ko\u0303ik na\u0308itused siiski mo\u0303nevo\u0303rra erinevad. Tallinnas oli va\u0308ljapanek va\u0308iksem, Tartus omakorra palju suurem kui Haapsalus. \u201cIga na\u0308ituse visuaalne pool on va\u0308lja na\u0308inud totaalselt erinev,\u201d kinnitas kunstnik."}, {"text_idx": "#000007", "text": "Mustade kujude idee andis Allma\u0308ele 2015. aastal Venemaal jo\u0303ustunud seadus, millega salastati ko\u0303ikide so\u0303java\u0308elaste surmapo\u0303hjused."}, {"text_idx": "#000008", "text": "Allma\u0308e u\u0308tles, et keeruline on varjata kellegi hukkumise fakti, kuid surma asjaolusid ja po\u0303hjuseid saab peita."}, {"text_idx": "#000009", "text": "\u201cMingil hetkel hakkasid ajakirjanikud ku\u0308sima, et miks meil on surnukuuris kuulihaavadega so\u0303durite surnukehad, aga lahkamispaberile on kirjutatud \u201csu\u0308dameatakk\u201d,\u201d u\u0308tles Allma\u0308e na\u0308itust tutvustades. \u201cUkrainas hukkunud Vene so\u0303java\u0308elased olid la\u0308hedaste u\u0308llatuseks ametlikult puhkusel, mitte ei olnud riigi poolt so\u0303dima saadetud.\u201d Inimene on muudetud ressursiks, keda vo\u0303ib saata kuhu iganes tegema mida iganes."}, {"text_idx": "#000010", "text": "Vene vo\u0303imud tahtsid tu\u0308u\u0308tust to\u0303era\u0308a\u0308kimise kohustusest lahti saada ja nii nad jo\u0303udsidki kunstniku so\u0303nul sinnani va\u0308lja, et so\u0303java\u0308elaste surmad salastati. \u201cSalastatud teemast ei tohi ra\u0308a\u0308kida. Kui keegi seda uurib, siis saab selle eest karistada. Sellega vo\u0303eti riigilt tagasiside andmise kohustus a\u0308ra. Va\u0308ga lihtne,\u201d lausus Allma\u0308gi."}, {"text_idx": "#000011", "text": "\u201cMiks na\u0308itus on must?\u201d selgitas Allma\u0308gi. \u201cSest avalikes dokumentides on riigisaladusi sisaldavad lo\u0303igud tihtiperale mustaga u\u0308le to\u0303mmatud. Nii on see va\u0308ga paljudes riikides. Musta temaatika tuleb sellest.\u201d"}, {"text_idx": "#000012", "text": "Peale vaadates tundub, et va\u0308ljapanek kaalub oma paarku\u0308mmend tonni. Millest need kujud ja kirstud tehtud on ja kuidas?"}, {"text_idx": "#000013", "text": "Art Allma\u0308gi: polu\u0308estervaigust. Rahvakeeli on selle materjali nimi plastik, ametlik nimi on polu\u0308estervaik ja klaaskiud. U\u0308limalt ha\u0308sti vormi vo\u0303ttev materjal. Tegelikult on need so\u0303durid hirmus kerged, nii kerged, et hakkasid u\u0308mber kukkuma. Ma valasin neile jalgadesse lisaraskust, et pu\u0308sti seisaksid. U\u0308he figuuri kaal ilma lisaraskuseta on 5 kilo."}, {"text_idx": "#000014", "text": "Kujude valmimisprotsess on pikk. Ko\u0303igepealt ma modelleerin need savist, siis vo\u0303tan savivormi pealt negatiivvormi, siis teen negatiivvormi sisse koopiad. U\u0308hel pool kirstu on kolm meest tehtud u\u0308he vormiga, teisel pool kolm teise vormiga. Pu\u0308ssimehed on ka u\u0308he ja sama vormiga tehtud. Nii see ka\u0308ib."}, {"text_idx": "#000017", "text": "Kes on need so\u0303java\u0308elased, kes kirstu kannavad ja pu\u0308ssi lasevad?"}, {"text_idx": "#000018", "text": "Tegelikult vaatasin Vene so\u0303java\u0308elaste paraadvorme. Ja\u0308in enam-va\u0308hem selle juurde, millega nad on su\u0308gisel [Moskvas Punasel va\u0308ljakul Lenini] mausoleumi juures auvalves. Kujud on u\u0308limalt stiliseeritud, kuid sineli lo\u0303ike ja kirsad pu\u0308u\u0308dsin edasi anda vo\u0303imalikult to\u0303etruult."}, {"text_idx": "#000020", "text": "Skulptor ja installatsioonikunstnik, kes kuulub klassikalist modelleerimist valdava ja selle vo\u0303imalusi kasutava noorema po\u0303lvkonna skulptorite hulka.\nTa on o\u0303ppinud Vana-Vigala tehnika- ja teeninduskoolis kiviraiumist ja sepato\u0308o\u0308d ning on lo\u0303petanud Tartu ko\u0303rgema kunstikooli skulptuuri erialal (2008) ning Eesti kunstiakadeemia skulptuuri ja installatsiooni eriala magistrio\u0303ppe (2011).\n2018. Kristjan Raua nimeline preemia ko\u0303rgetasemeliste isikna\u0308ituste \u201cPaint it Black I\u201d Draakoni galeriis ja \u201cPaint it Black II\u201d Tartu kunstimuuseumis eest.\n2017. Ado Vabbe nimeline kunstipreemia Eesti ja Tartu kunstipildi rikastamise eest.\n2016. Eesti kaasaegse kunsti muuseumi kunstiauhinna Ko\u0308ler Prize publikuauhind."}, {"text_idx": "#000021", "text": "Politoloog Karmo Tu\u0308u\u0308r to\u0303des, et tegelikkus on palju jubedam kui see, mida Art Allma\u0308e na\u0308itusel \u201ePaint it Black II\u201c ehk \u201eVa\u0308rvige see mustaks II\u201c Tartu kunstimuuseumis na\u0308ha sai."}, {"text_idx": "#000023", "text": "Tanel Rander, kunstnik, kuraator ja kirjanik"}, {"text_idx": "#000024", "text": "Tanel Rander kirjutas ta\u0308navu jaanuaris Sirbis, et Art Allma\u0308e na\u0308ituseprojektid \u201eCold War /X\u043e\u043b\u043e\u0434\u043d\u0430\u044f \u0432\u043e\u0438\u0306\u043d\u0430\u201c (\u201eKu\u0308lm so\u0303da\u201c) ja \u201ePaint it Black\u201c (\u201eVa\u0308rvige see mustaks\u201c) on harva esinev na\u0308htus teiste praeguste Ida-Euroopa pa\u0308ritolu kunstiteoste seas, mis puudutavad geopoliitikat, sest po\u0303hinevad kindla sihtma\u0308rgiga vastasseisul ning selgel poliitilisel enesema\u0308a\u0308ratlusel. Vo\u0303ib isegi o\u0308elda, et need projektid on nii konkreetsed, et vaataja hakkab neisse ise allegooriat projitseerima."}, {"text_idx": "#000025", "text": "\u201cKuigi autor va\u0308idab, et ta tegeleb peamiselt visuaaliga, olemata kriitiline vo\u0303i protesteeriv, ammutab ta \u201ePaint It Blacki\u201c puhul siiski pa\u0308ris otsest ainest Venemaa poliitikast,\u201d nentis Rander."}, {"text_idx": "#000026", "text": "Uus na\u0308itus: ha\u0308llilaulu to\u0308o\u0308ristakast Haapsalu linnagaleriis"}, {"text_idx": "#000030", "text": "Johannes Luik lagundab linnagalerii fragmentaariumiks"}, {"text_idx": "#000031", "text": "La\u0308a\u0308ne Elu paberleht laupa\u0308eval, 23. septembril"}, {"text_idx": "#000032", "text": "Iloni Imedemaa na\u0308itus \u201eVanaema ja vanaisa juures\u201c ja\u0308tkub jaanuarini"}, {"text_idx": "#000033", "text": "Galerii: noored jooksid liikumisraskustega laste toetuseks"}, {"text_idx": "#000035", "text": "La\u0308a\u0308ne-Nigula volikogu andis tuulepargile rohelise tule"}, {"text_idx": "#000037", "text": "Jaanus Riimets: vajame ka hingeharidust"}, {"text_idx": "#000039", "text": "Evald Okase perekond paneb kaheksa teost oksjonile"}, {"text_idx": "#000040", "text": "Aivo Paljasmaa: must lagi on meie toal"}, {"text_idx": "#000042", "text": "Kuulutused, teated ja muu info saada La\u0308a\u0308ne Elu u\u0308ldaadressil info@le.ee."}]